Държавен вестник, бр. 90, 2016 г., стр. 89

БРОЙ  90	
Д Ъ Р Ж А В Е Н  В Е С Т Н И К 	
СТР.  89  
(3) Заявлението се проверява от БАБХ. При 
установяване на непълноти и/или несъответ­
ствия със заявените за биологично изпитване 
ПРЗ БАБХ писмено уведомява заявителя и 
определя срок за отстраняването им.
(4) При неотстраняване на непълнотите и/
или несъответствията в срока по ал. 3 заяв­
лението се оставя без разглеждане, за което 
заявителят писмено се уведомява.
(5) В 14-дневен срок от подаване на заяв­
лението или от отстраняване на непълнотите 
и/или несъответствията изпълнителният ди­
ректор на БАБХ или оправомощено от него 
длъжностно лице издава удостоверението за 
внос или въвеждане на ПРЗ, предназначени 
за биологично изпитване.
(6) Удостоверението по ал. 5 се издава със 
срок на валидност 3 месеца. 
(7) При непроизнасяне в срока по ал. 5 е 
налице мълчаливо съгласие и се прилагат 
съответно чл. 28 и 29 от Закона за ограни­
чаване на административното регулиране и 
административния контрол върху стопанска­
та дейност. Заявителят има право да внесе 
или въведе заявените ПРЗ, предназначени 
за биологично изпитване, след като пред­
варително писмено уведоми за това ЦУ на 
БАБХ и изпълнителният директор на БАБХ 
или оправомощено от него длъжностно лице 
не се произнесе с отказ в 7-дневен срок от 
получаване на уведомлението.
Чл. 10. (1) Базите по чл. 6, ал. 2 нямат 
право да предоставят информация и резултати 
от биологичното изпитване на лица, различни 
от заявителя, без негово писмено съгласие. 
(2) Когато изпитването се извършва в офи­
циалните бази на БАБХ, заявителят депозира 
документ за съгласие в ЦУ на БАБХ.
(3) В случаите по ал. 1 одобрените бази 
представят копие от документа за съгласие 
в ЦУ на БАБХ.
Раздел ІІ
Биологично изпитване на продукти за рас­
тителна защита в официални бази на Бъл­
гарската агенция по безопасност на храните
Чл. 11. (1) За биологично изпитване на 
ПРЗ в официалните бази заявителите подават 
в ЦУ на БАБХ заявление по образец, към 
което прилагат:
1. информационен лист за безопасност 
на ПРЗ на български или английски език 
в съответствие с чл. 31 от Регламент (ЕО) 
№ 1907/2006 (REACH);
2. документ за платена услуга съгласно 
ценоразписа по чл. 3.
(2) Българската агенция по безопасност на 
храните проверява документацията по ал. 1 
в 5-дневен срок от получаването є.
(3) В случай на непълноти и/или несъот­
ветствия БАБХ писмено уведомява заявителя 
и определя срок за отстраняването им.
(4) При неотстраняване на непълнотите 
и/или несъответствията в срока по ал. 3 за­
явлението се оставя без разглеждане, за което 
заявителят писмено се уведомява.
(5) Когато за биологично изпитване се 
заявява продукт за растителна защита с цел 
разширяване на разрешението му за пускане 
на пазара и употреба за минимална употреба, 
изпитването не се заплаща.
Чл. 12. (1) Въз основа на подадените заявле­
ния по чл. 11, ал. 1 изпълнителният директор 
на БАБХ ежегодно със заповед утвърждава 
план за биологичното изпитване на ПРЗ в 
официалните бази. 
(2) Планът по ал. 1 се утвърждава в срок до:
1. 15 март – за ПРЗ, които ще се изпитват 
през пролетно-летния период;
2. 30 септември – за ПРЗ, които ще се 
изпитват през есенно-зимния период. 
(3) Планът по ал. 1 съдържа:
1. тема на опит, която включва вредителя 
при съответната култура (вредителят и кул­
турата се отбелязват с български и латински 
наименования и БАЕР кодове); 
2. търговско наименование или номер на 
кода на производителя и вида на формулация 
на заявените за изпитване ПРЗ;
3. код на ПРЗ;
4. наименование на активното вещество;
5. съдържание на активното вещество;
6. производител на ПРЗ;
7. доза/концентрация;
8. моменти на приложение (фенофази на 
културите по ВВСН);
9. еталонен ПРЗ;
10. местата за изпитване в официалните 
бази за съответния ПРЗ;
11. поредна година на изпитване.
(4) При заявяване на биологично изпитване 
след датите по ал. 2 планът се актуализира 
със съответните ПРЗ.
(5) В 30-дневен срок от утвърждаване на 
плана по ал. 1 изпълнителният директор на 
БАБХ сключва договори със съответните 
заявители. 
(6) Въз основа на плана по ал. 1 изпъл­
нителният директор на БАБХ със заповед 
утвърждава списък на лицата, които ръко­
водят изпитването по бази – докладчици по 
теми на опити.
Чл. 13. (1) Докладчиците по теми на 
опити изготвят план за изследване по тема 
на опит съобразно съответната стандартна 
оперативна процедура (СОП) от наръчника 
по качеството на базата в случаите, когато 
заданието за изследване по тема на опит не 
е изготвено от заявителя посредством специ­
ализиран софтуер.
(2) Планът по ал. 1 съдържа:
1. име на докладчика и дата на изготвяне;
2. код на темата, код на опита и код на 
продукта, посочени в плана за биологично 
изпитване;